ఎ. విజయరాఘవన్

అలంపాడన్ విజయరాఘవన్ భారతదేశానికి చెందిన రాజకీయ నాయకుడు. ఆయన 1998 నుండి 2010 వరకు రెండుసార్లు రాజ్యసభ సభ్యుడిగా, 1989లో పాలక్కాడ్ నుండి ఒకసారి లోక్‌సభ సభ్యుడిగా ఎన్నికయ్యాడు.
వివాహం
విజయరాఘవన్ సీపీఎం నాయకురాలైన ప్రొఫెసర్ ఆర్. బిందును వివాహం చేసుకున్నాడు.
రాజకీయ జీవితం
అలంపాడన్ విజయరాఘవన్ విద్యార్థి దశ నుంచి రాజకీయాల్లో చురుగ్గా పని చేసి స్టూడెంట్స్ ఫెడరేషన్ ఆఫ్ ఇండియా అధ్యక్షుడిగా, జూన్ 2018లో ఎల్‌డిఎఫ్ కన్వీనర్‌గా,  సీపీఎం కేంద్ర కమిటీ సభ్యుడిగా, ఆల్ ఇండియా అగ్రికల్చరల్ వర్కర్స్ యూనియన్ ప్రధాన కార్యదర్శిగా వివిధ హోదాల్లో పని చేశాడు. విజయరాఘవన్ 1989లో జరిగిన లోక్‌సభ ఎన్నికలలో పాలక్కాడ్ నుందని సీపీఎం అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వి. ఎస్. విజయరాఘవన్ పై 1,286 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

విజయరాఘవన్ 1991లో జరిగిన లోక్‌సభ ఎన్నికలలో పోటీ చేసి ఓడిపోయి 1998 నుండి 2010 వరకు రెండుసార్లు రాజ్యసభ సభ్యుడిగా పని చేశాడు. ఆయన 2024లో జరిగిన లోక్‌సభ ఎన్నికలలో సీపీఎం అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వి. కె. శ్రీకందన్ చేతిలో 75283 ఓట్ల తేడాతో ఓడిపోయాడు.

మూలాలు

వర్గం:9వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు